
Z A P I S N I K
42. sjednice Vijeća Mjesnog odbora Resnik, 
održane 19. rujna 2024., u prostorijama mjesne samouprave MO Resnik, s početkom u 19.00 sati

NAZOČNI ČLANOVI VIJEĆA:
1. Dominik Žibrat
2. Vesna Humić
3. Gordan Ribić
4. Branka Genzić-Horvat
5. Vedrana Katalinić

  Predsjedava Dominik Žibrat, predsjednik Vijeća.                                                                                          
Zapisnik vodi: Dominik Žibrat, predsjednik Vijeća Mjesnog odbora Resnik.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 42. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Dominik Žibrat, otvara raspravu o zapisniku s 41. sjednice Vijeća Mjesnog odbora Resnik. 

S obzirom da nema primjedbi Vijeće jednoglasno usvaja zapisnik s 41. sjednice. 
  Na prijedlog predsjednika Vijeće jednoglasno utvrđuje

D N E V N I     R  E D
1. Nacrt prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost.
1. Donošenje zaključka o Planu potreba MO Resnik za 2025. godinu.
1. Donošenje mišljenja o prijedlogu za spajanje mjesnih odbora.
1. Odluka o izmjeni Poslovnika o radu Vijeća Mjesnog odbora Resnik.
1. Aktualna komunalna problematika.
1. Razno: izvješća, pitanja i  prijedlozi.

Ad 1.) Nacrt prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost.

[bookmark: _Hlk41304693]	Predsjednik Vijeća, Dominik Žibrat kratko pojašnjava kako se radi o Odluci o mjestima za trgovinu na malo izvan prodavaonica i tržnica na malo i mjestima za  ugostiteljsku djelatnost izvan tržnica koje se obavljaju u kioscima i vanjskom izgledu kioska (Službeni glasnik Grada Zagreba 22/20) članak 2. mijenja se i glasi:
„Trgovina na malo i ugostiteljska djelatnost mogu se obavljati u kioscima na lokacijama u gradskim četvrtima.
Kartografski prikaz lokacija i mjesta na lokacijama sastavni je dio ove odluke i ne objavljuje se u Službenom glasniku Grada Zagreba nego na mrežnoj stranici Grada Zagreba.

Otvara raspravu.
Nakon rasprave Vijeće s jednim glasom suzdržanim i 4 ZA donosi 

Z A K L J U Č A K
o davanju mišljenja o Prijedlogu odluke o izmjenama Odluke o davanju u zakup i na drugo korištenje površina javne namjene

1. Vijeće Mjesnog odbora Resnik daje pozitivno mišljenje o Prijedlogu odluke o izmjeni i dopuni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska. 
2. Ovaj zaključak biti će dostavljen Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za pravne i financijske poslove.


Ad 2.) Zaključak o donošenju zaključka o Planu potreba Mjesnog odbora Resnik  za 2025. godinu.

Predsjednik Vijeća, Dominik Žibrat upoznaje vijećnike da treba donijeti zaključak o osiguravanju sredstava za Plan potreba za 2025.
Otvara raspravu.
Nakon rasprave Vijeće jednoglasno donosi 

Z A K L J U Č A K
o davanju mišljenja za osiguravanje sredstva za Plan potreba za 2025.

1. Vijeće Mjesnog odbora Resnik predlaže da se za naredno proračunsko razdoblje osiguraju sredstva za potrebu realizacije Plana u iznosu od 3.000,00 eura.
2. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.


		Ad 3.) Donošenje mišljenja o prijedlogu za spajanje mjesnih odbora.

	Predsjednik Vijeća, Dominik Žibrat upoznaje vijećnike da su dobili prijedloge za spajanje Mjesnih odbora i da bi trebali dati svoje mišljenje.
Otvara raspravu.

[bookmark: _GoBack]Nakon kratke rasprave Vijeće jednoglasno donosi sljedeći

Z A K L J U Č A K
o davanju mišljenja o Prijedlogu za spajanje mjesnih odbora

1. Vijeće Mjesnog odbora Resnik daje negativno mišljenje o Prijedlogu za spajanje više mjesnih odbora u jedan mjesni odbor.
2. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.


Ad 4.) Odluka o izmjeni Poslovnika o radu Vijeća Mjesnog odbora Resnik.

	Predsjednik Vijeća, Dominik Žibrat ukazuje vijećnicima da su dobili mail gdje trebaju donijeti Odluku o izmjeni Poslovnika o radu Vijeća Mjesnog odbora Resnik.
Otvara raspravu.
Nakon kratke rasprave Vijeće s jednim glasom protiv (na traženje vijećnice Branke Genzić-Horvat da uđe u zapisnik) i 4 ZA donosi

ODLUKU
o izmjeni Poslovnika o radu Vijeća Mjesnog odbora Resnik

Članak 1.

	U Poslovniku o radu Vijeća Mjesnog odbora Resnik, donesenog na 41. sjednici, 19. rujna 2024., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 

Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.

OBRAZLOŽENJE 
Odluke o izmjeni Poslovnika o radu Vijeća Mjesnog odbora Resnik.
Na području Grada Zagreba osnivaju se gradske četvrti i mjesni odbori kao oblici mjesne samouprave putem kojih građani sudjeluju u odlučivanju o poslovima iz samoupravnog djelokruga i lokalnim poslovima koji neposredno i svakodnevno utječu na njihov život i rad.
Mjesni odbori imaju poslovnik, kojim u skladu sa zakonom, Statutom Grada Zagreba, Pravilima Mjesnog odbora, uređuju unutarnje ustrojstvo i način rada vijeća, a osobito konstituiranje Vijeća, početak mandata i obnašanje dužnosti člana vijeća, mirovanje i prestanak mandata člana Vijeća, izbor, razrješenje i pitanje povjerenja predsjedniku i potpredsjedniku vijeća, prava i dužnosti predsjednika, potpredsjednika i članova Vijeća te način njihova ostvarivanja, postupak donošenja akata Vijeća, sjednica Vijeća, radna tijela Vijeća, javnost rada Vijeća, postupak promjene Poslovnika o radu Vijeća i obavljanje stručnih, administrativnih i drugih poslova za Vijeće.
Vijeće Mjesnog odbora Resnik donijelo je, na 25. sjednici, 28. travnja 2023. Poslovnik o radu Vijeća Mjesnog odbora Resnik, koji je objavljen dana 03. svibnja 2023. na oglasnoj ploči u sjedištu Mjesnog odbora i stupio na snagu osmoga dana od dana objave na oglasnoj ploči.
Gradski ured za unutarnju reviziju i kontrolu proveo je u prvom kvartalu 2024. godine reviziju rada službenika izvan radnog vremena, a što se odnosilo na rad službenika Područnih odsjeka Odjela za rad tijela mjesne samouprave kojima je u opisu poslova rad s tijelima mjesne samouprave. U okviru revizijskog izvješća izradio je tri preporuke, među kojima i preporuku da se izvrši izmjena Poslovnika o radu vijeća gradskih četvrti i vijeća mjesnih odbora na način da se propiše obveza da se pozivi za sjednice šalju najkasnije sedam dana prije sjednice te osigurati da su službenici koji trebaju prisustvovati sjednici pravovremeno, najmanje sedam dana prije sjednice, obaviješteni o datumu, satu početka i trajanju sjednice, što je sukladno Kolektivnom ugovoru i Zakonu o radu, budući da je kao najveća prepreka za sudjelovanje službenika na sjednicama, kao djelatnicima upravnog tijela nadležnog za poslove mjesne samouprave koji obavljaju stručne, administrativne, tehničke i druge poslove za Vijeće, prepoznat kratak rok za sazivanje sjednica. S obzirom da je trenutna obaveza u Poslovnicima o radu vijeća mjesnih odbora sazivanje svih sjednica najkasnije tri dana prije održavanja sjednice, bilo je potrebno uskladiti navedeni rok s važećim zakonskim propisima, odnosno na način da se poziv za sjednicu dostavlja članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice.
Slijedom iznijetog, izvršena je predmetna izmjena Poslovnika o radu Vijeća Mjesnog odbora Resnik, na način da je Vijeće Mjesnog odbora Resnik  donijelo, na 42.  sjednici dana 19. rujna 2024. Odluku o izmjeni Poslovnika o radu Vijeća Mjesnog odbora Resnik.
Člankom 28. stavkom 2. Poslovnika propisano da Vijeće odlukom mijenja i dopunjuje Pravila Mjesnog odbora i Poslovnik o radu Vijeća.
Člankom 74. stavkom 4. Poslovnika propisano je da ako je promjena Poslovnika potrebna radi usklađenja sa zakonom, Statutom Grada Zagreba i gradskim odlukama, prijedlog za promjenu Poslovnika mogu dati gradonačelnik i/ili predsjednik Vijeća.
Člankom 76. stavkom 2. Poslovnika propisano je da ako se Poslovnik mijenja i dopunjuje radi usklađivanja sa zakonom, Statutom Grada Zagreba ili gradskim odlukama ne provodi se prethodna rasprava.
 Sukladno navedenom, temeljem članka 99. stavka 1. točke 6. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22) Vijeće Mjesnog odbora Resnik donijelo je na 41. sjednici 19. rujna 2024. Odluku o izmjeni Poslovnika o radu Vijeća Mjesnog odbora Resnik, kao u prilogu, a koja stupa na snagu osmoga dana od dana objave na oglasnoj ploči u sjedištu Mjesnog odbora.

Ad 5.) Aktualna komunalna problematika.
Predsjednik Vijeća Dominik Žibrat izvještava nazočne o trenutačnim radovima na području Mjesnog odbora Resnik. 

Ad 6.) Razno: izvješća, pitanja i prijedlozi.

Predsjednik Vijeća Dominik Žibrat, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Budući da više nije bilo pitanja, niti prijedloga, predsjednik Vijeća Mjesnog odbora Resnik završava sjednicu.
Dovršeno u 18.00 sati.

KLASA: 024-08/24-03/1866
URBROJ: 251-13-11-11/006-24-3
Zagreb, 19. rujna 2024.

Zapisnik sastavio:
Dominik Žibrat
Predsjednik
Vijeća Mjesnog odbora
Resnik

Dominik Žibrat

